49-armiya tankchilari yodgorligi. 49-armiya tankchilariga yodgorlik (Kalinovodagi T-34 tanki) — Moskva viloyati, Kalinovo qishlogʻida Sovet tankchi askarlariga bagʻishlangan yodgorlik. Serpuxovdan Protvino yoki Drakinogacha boʻlgan magistralning Kalinovo qishlogʻi yaqinida oʻrnatilgan. Tarixi. Ushbu yodgorlik 1941-yil kuzida Serpuxov yaqinida nemis qoʻshinlari bilan jang qilgan 112-tank diviziyasining (49-armiya tarkibida) va boshqa tank boʻlinmalarining qahramonlari xotirasiga bagʻishlangan hurmatdir. Kalinovoda oʻrnatilgan tank tankchi Dmitriy Lavrinenkoning jasorati sharafiga qurilgan. U qiruvchi batalyon jangchilari yaqinlashguncha dushmanning ustun kuchlariga qarshi turgan. Faqat 1990-yil 5-mayda katta leytenant Dmitriy Lavrinenko Sovet Ittifoqi Qahramoni unvoniga sazovor boʻldi (u 1941-yil dekabrda vafot etdi). Kalinovoda oʻrnatilgan T-34, Lavrinenko jang qilgan tank emas. Uning jangovar mashinasi Maloyaroslavets yaqinida dushmanlar tomonidan yoqib yuborilgan. Betonda joylashgan „oʻttiz toʻrt“ Ulugʻ Vatan urushi janglarida ham qatnashgan. U 1960-yillarda oʻrnatildi va Tuladan oʻz kuchi bilan abadiy manzilig keldi. Yodgorlik Gʻalabaning 50 yilligi munosabati bilan qayta tiklandi. Unga Dashkovskiy qishloq aholi punktining maʼmuriyati gʻamxoʻrlik qiladi. Ulugʻ Vatan urushi bilan bogʻliq bayramlarda, xususan, Gʻalaba kuni va Tankchilar kunida monumentda tantanali tadbirlar oʻtkaziladi.